
Republika Hrvatska
          Trgovački sud u Zadru
    Zadar, Dr. Franje Tuđmana 35



U   I M E   R E P U B L I K E   H R V A T S K E 

R J E Š E N J E

Trgovački sud u Zadru, po sutkinji Ani Markač, na prijedlog sudske savjetnice Anamarije Kovačić Milković, povodom zahtjeva Financijske agencije, Regionalnog centra Split, Podružnice  Zadar, Zadar, Ivana Danila 4, OIB: 85821130368 od  3. travnja 2018. za provedbu skraćenoga stečajnog postupka nad dužnikom VIGENS INVEST d.o.o., Kožino, Put Sv. Bartula 37, OIB: 43322389571, 20. lipnja 2018.

r i j e š i o  j e

       I. Obustavlja se skraćeni stečajni postupak nad dužnikom VIGENS INVEST d.o.o., Kožino, Put Sv. Bartula 37, OIB: 43322389571.

       II. Nakon pravomoćnosti ovog rješenja, ovaj sud će odgovarajućom primjenom općih odredbi stečajnoga postupka Stečajnog zakona donijeti rješenje o pokretanju prethodnoga postupka odnosno otvaranju stečajnoga postupka nad dužnikom. 
 

Obrazloženje

 Postupajući po zahtjevu Financijske agencije od 3. travnja 2018. za provedbu skraćenoga stečajnog postupka nad uvodno označenim dužnikom, oglasom ovog suda od 20. travnja 2018. pozvane su osobe ovlaštene za zastupanje dužnika po zakonu u roku od 15 dana od dana objave oglasa, podnijeti sudu javnobilježnički ovjerovljen popis imovine i obveza na propisanom obrascu, te su pozvani vjerovnici u roku od 45 dana predložiti otvaranje stečajnoga postupka, sve sukladno odredbama čl. 430. i 431. Stečajnog zakona (Narodne novine broj 71/15, dalje u tekstu: SZ). 
 U propisanom roku osoba ovlaštena za zastupanje dužnika po zakonu dostavila je sudu javnobilježnički ovjerovljen prokazni popis imovine za dužnika dok je vjerovnik Zagrebačka banka d.d., Zagreb podnijela prijedlog za otvaranje stečajnoga postupka nad dužnikom navodeći da prema istom ima dospjelu novčanu tražbinu u iznosu od 59.853.010,02 kn koja se temelji na tražbinama s osnova dužništva/sudužništva po kreditima odobrenima dužniku.
            Odredbom čl. 433. SZ-a je propisano da ako nisu ispunjene pretpostavke za istodobno otvaranje i zaključenje skraćenoga stečajnog postupka u smislu odredbe čl. 431. istog, da će sud obustaviti skraćeni stečajni postupak. 
 S obzirom da je dužnik dostavio prokazni popis imovine i da vjerovnik Zagrebačka banka d.d., Zagreb podnijela ovom sudu prijedlog za otvaranje stečajnoga postupka nad 

dužnikom uz odgovarajuće isprave kojima je učinila vjerojatnim postojanje svoje tražbine i imovine dužnika to u konkretnom slučaju nisu ispunjene pretpostavke iz čl. 431. SZ-a za istodobno otvaranje i zaključenje skraćenog stečajnog postupka, zbog čega je temeljem odredbe čl. 433. SZ-a donesena odluka kao u točki I. i II. izreke ovog rješenja. 

U Zadru 20. lipnja 2018.


Sudska savjetnica									       Sutkinja
Anamarija Kovačić Milković   						            Ana Markač

Uputa o pravnom lijeku
Protiv ovog rješenja može se izjaviti žalba u roku od osam dana od obavljene dostave istog, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u tri istovjetna primjerka, a o istoj odlučuje Visoki trgovački sud Republike Hrvatske. 


DNA:
      -FINA, RC Split, Podružnica Zadar,
      -stečajnom dužniku,
      -svima putem e-oglasne ploče,
      -u spis.


